Document ID: 32006R0417

ΚΑΝΟΝΙΣΜΌΣ (ΕΚ) αριθ. 417/2006 ΤΗΣ ΕΠΙΤΡΟΠΉΣ
της 10ης Μαρτίου 2006
για τη συμπλήρωση του παραρτήματος του κανονισμού (ΕΚ) αριθ. 2400/96 όσον αφορά την καταχώριση ορισμένων ονομασιών στο μητρώο προστατευομένων ονομασιών προέλευσης και προστατευομένων γεωγραφικών ενδείξεων [Pimiento Asado del Bierzo - (ΠΓΕ), Fico bianco del Cilento - (ΠΟΠ), Melannurca Campana - (ΠΓΕ), Montes de Granada - (ΠΟΠ), Huile d’olive de Nice - (ΠΟΠ), Aceite de la Rioja - (ΠΟΠ), Antequera - (ΠΟΠ)]
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 6 παράγραφοι 3 και 4,
Εκτιμώντας τα ακόλουθα:
(1)
Σύμφωνα με το άρθρο 6 παράγραφος 2 του κανονισμού (ΕΟΚ) αριθ. 2081/92, δημοσιεύθηκαν στην Επίσημη Εφημερίδα της Ευρωπαϊκής Ένωσης (2), η αίτηση της Ιταλίας για την καταχώριση των δύο ονομασιών «Fico bianco del Cilento» και «Melannurca Campana», η αίτηση της Γαλλίας για την καταχώριση της ονομασίας «Huile d’olive de Nice» και η αίτηση της Ισπανίας για την καταχώριση των τεσσάρων ονομασιών «Pimiento Asado del Bierzo», «Montes de Granada», «Aceite de la Rioja» και «Antequera».
(2)
Δεδομένου ότι δεν κοινοποιήθηκε στην Επιτροπή καμία ένσταση σύμφωνα με το άρθρο 7 του κανονισμού (ΕΟΚ) αριθ. 2081/92, οι εν λόγω ονομασίες πρέπει να εγγραφούν στο μητρώο προστατευομένων ονομασιών προέλευσης και προστατευομένων γεωγραφικών ενδείξεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2400/96 της Επιτροπής (3) συμπληρώνεται με τις ονομασίες που εμφαίνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Μαρτίου 2006.

Labels: 3
18
17
6